Misværost

Misværost, egentlig TINE Gudbrandsdalsost Misvær G35 er et registrert varemerke for en norsk ost som blir produsert av TINE SA. Misværosten er en geitost som brunes svært lite. Den har derfor en lys, nesten gul farge, og en svært mild smak.

Misværosten er fremstilt av myse, pasteurisert geitmelk, fløte og pasteurisert melk.

Misværosten er oppkalt etter den lille bygda Misvær i den tidligere Skjerstad kommune i Bodø. Oppskriften kommer også derfra. Osten ble tidligere produsert av Misvær Ysteri fra mai 1925 til 1975, før den ble «videreført» av TINE. Produksjonen ble senere flyttet ut av den lille bygda. Tine tok med seg ystekjelen til Bodømeieriet, og ville videreføre produksjonen derfra, men oppskriften var klausulert og kunne ikke benyttes. Misværtype-osten ble dermed ikke den samme, og tapte mye av kundegrunnlaget.

Et andelslag bestående av 20 geit- og kubønder i Misvær og Beiarn har siden november 2001 arbeidet for å gjenopprette produksjonen av Misværost i Nord-Norge.Innovasjon Norge, Nordland: Verdiskapingsprogram 563, 11/27/01, Nordland, Misværost-prosjektet, SKJERSTAD, 59000 I samarbeid med Universitetet for miljø- og biovitenskap i Ås kommune i Akershus og Bryn gårdsmeieri på Trysil, ble det startet en prøveproduksjon i april 2006.Vil bygge nordnorske merkevarer. Tine Nord-Norge skal undersøke mulighetene for å merkebeskytte landsdelens spesialiteter., Dagligvarehandelen, nr 16. 2002, 13. mai 2002Arnt E. Pedersen: Osten tilbake til Misvær, Avisa Nordland, 6. januar 2005Gunnar Lund: Avgjørende fase for lokal Misværost, Gardsplassen.no, 9. august 2006Prøver Misvær-ost, Handelsbladet FK, 21. august 2006Nytt ysteri for Beiar- og Skjerstad-melk, hjemmesidene til Beiarn kommune Den 14. februar 2008 vedtok formannskapet i bystyret i Bodø kommune å gå inn med bevilgninger på 600,000 kroner i arbeidet med å gjenopprette Misvær Ysteri. Bodø kommune var også villig til å øke kapitalinnskuddet til 2,6 millioner kroner, dersom prosjektet viste seg å være lønnsomt.Bodø kommune: Misvær Ysteri AS, saksnr 8/20, 14. februar 2008Gratulerer Salten, Avisa Nordland, 16. februar 2008Bodø kommune: Misvær Ysteri AS - Orientering om status , Saksframlegg / referatsak, saksnummer 11/27, 8. september 2011 Den 23. april 2010 ble det presentert planer om å kombinere et fremtidig ysteri med en kulturnæringshage med scene og overnatting for musikere.Laila Gabrielsen: Optimisme og skepsis, Saltenposten, 24. april 2010

Den 13. april 2011 gikk AS Industribygg inn med en aksjekapital på 1 million kroner. Etter at konsernstyret i TINE i 2011 stilte seg negative til å delta på eiersiden, mangler det fortsatt nødvendig kapital til etablering. Det arbeides imidlertid med saken, for å få nødvendig kapital fra andre selskaper.

Referanser

Litteratur
 Lindset, Johan: Misvær ysteri 1925-1950: en 25-årsberetning, Misvær 1951

Eksterne lenker
 Hjemmeside

Kategori:Norske oster
Kategori:Skjerstad
Kategori:Bodøs historie
Kategori:Kultur i Bodø
Kategori:Næringsliv i Bodø
Kategori:Beiarns historie
Kategori:Kultur i Beiarn
Kategori:Matvaremerker
Kategori:TINE